stanford-oval/wikipedia huggingface dataset:
30 บาทรักษาทุกโรค

| พระราชบัญญัติหลักประกันสุขภาพแห่งชาติ พ> ศ. 2545 |
| --- | --- |

ข้อมูลทั่วไป
ผู้ลงนาม: ภูมิพลอดุลยเดช ป.ร.
วันลงนาม: 18 พฤศจิกายน 2545
ผู้ลงนามรับรอง: พันตำรวจโท ทักษิณ ชินวัตร
วันประกาศ: 18 พฤศจิกายน 2545
วันเริ่มใช้: 19 พฤศจิกายน 2545
ท้องที่ใช้: ประเทศไทย
การร่าง
ผู้เสนอ: คณะรัฐมนตรีทักษิณ 1
ผู้ยกร่าง: สภาผู้แทนราษฎรไทย ชุดที่ 21
การยกร่างในชั้นสภาล่าง
วาระที่หนึ่ง: 22 พฤษจิกายน 2544
วาระที่สอง: 15 พฤษภาคม 2545
วาระที่สาม: 15 พฤษภาคม 2545
การยกร่างในชั้นสภาสูง
วาระที่หนึ่ง: 30 พฤษภาคม 2545
วาระที่สอง: 31 สิงหาคม 2545
วาระที่สาม: 31 สิงหาคม 2545
คำสำคัญ
หลักประกันสุขภาพ
30 บาทรักษาทุกโรค หรือชื่อทางการคือ โครงการหลักประกันสุขภาพถ้วนหน้า หรือต่อมามีคำเรียกว่า สิทธิบัตรทอง เป็นนโยบายของรัฐบาลทักษิณ ชินวัตร ซึ่งสอดคล้องและเป็นไปตามตามมาตรา 52 และมาตรา 82 ของรัฐธรรมนูญแห่งราชอาณาจักรไทย พุทธศักราช 2540
มาตรา ๕๒
บุคคลย่อมมีสิทธิเท่าเทียมกันในการได้รับบริการสาธารณสุขที่ได้มาตรฐาน และผู้ยากไร้มีสิทธิได้รับการรักษาพยาบาลจากศูนย์สาธารณสุขของรัฐได้ฟรี ทั้งนี้ ตามที่กฎหมายบัญญัติ
การบริการสาธารณสุขของรัฐจะต้องให้บริการอย่างทั่วถึงและมีประสิทธิภาพ และต้องส่งเสริมการมีส่วนร่วมขององค์กรปกครองส่วนท้องถิ่นและภาคเอกชนเท่าที่เป็นไปได้ด้วย
รัฐพึงป้องกันและขจัดโรคติดต่อที่เป็นอันตรายแก่ประชาชนโดยไม่คิดค่าใช้จ่าย ทั้งนี้ ตามที่กฎหมายบัญญัติ
มาตรา ๘๒
รัฐต้องจัดให้มีและส่งเสริมการบริการสาธารณสุขที่ได้มาตรฐานและมีประสิทธิภาพอย่างทั่วถึง
โดยทักษิณรับแนวคิดของนายแพทย์สงวน นิตยารัมภ์พงศ์ มาจัดทำตามบทบัญญัติในรัฐธรรมนูญ พ.ศ. 2540 เพื่อให้ประชาชนมีหลักประกันสุขภาพ โดยคนไทยทุกคนสามารถรับบริการรักษาโรค โดยจ่ายเพียง 30 บาท โดยภาครัฐจะให้ประชาชนลงทะเบียนกับโรงพยาบาลและรัฐจัดสรรงบประมาณลงในโรงพยาบาลตามจำนวนคน และแจกบัตรประจำตัวให้แก่ผู้รับบริการที่เรียกกันว่า "บัตรทอง" ปัจจุบันดูแลโครงการโดยสำนักงานหลักประกันสุขภาพแห่งชาติ (สปสช.)
ภูมิหลัง

ก่อนที่จะมีโครงการสามสิบบาท ประเทศไทยมีระบบสวัสดิการและหลักประกันสุขภาพที่ภาครัฐเข้าไปมีส่วนร่วม 4 ระบบ อันได้แก่ ระบบสวัสดิการรักษาพยาบาลของข้าราชการและรัฐวิสาหกิจ, ระบบประกันสังคม, ระบบประกันสุขภาพโดยสมัครใจ (โครงการบัตรสุขภาพ เสียเงินรายเดือนหรือรายปี) และโครงการสวัสดิการประชาชนด้านการรักษาพยาบาล (สปร.) หรือ บัตรอนาถา ซึ่งเมื่อรวมกับระบบประกันสุขภาพของภาคเอกชน (ประกันชีวิต) แล้ว เท่ากับว่าไทยมีระบบประกันสุขภาพจำนวน 5 ระบบ ทั้งห้าระบบนี้สามารถครอบคลุมประชากรประมาณร้อยละ 70 ของประเทศ จะเห็นได้ว่ายังมีประชากรอีกกว่า 20 ล้านคนหรือร้อยละ 30 ของประเทศที่ยังไม่มีหลักประกันสุขภาพใด ๆ นี่เป็นประเด็นปัญหาสำคัญประการหนึ่งที่ผลักดันให้มีการขยายสวัสดิการรักษาพยาบาลและหลักประกันสุขภาพให้ครอบคลุมกลุ่มประชากรที่ตกหล่น
จุดเริ่มต้นมาจาก นายแพทย์สงวน นิตยารัมภ์พงศ์ ประธานชมรมแพทย์ชนบทรุ่นที่ 8 เป็นผู้บุกเบิกและศึกษาความเป็นไปได้ของโครงการตั้งแต่ปี พ.ศ. 2533 จนมีการเสนอร่าง พ.ร.บ.หลักประกันสุขภาพแห่งชาติเข้าสู่ที่ประชุมรัฐสภา อย่างไรก็ตาม รัฐบาลชวน หลีกภัย ในขณะนั้นกลับไม่เห็นความสำคัญมากนัก ทำให้ร่างกฎหมายฉบับนี้ตกไป
ภายหลังกฎหมายถูกตีตกไป นายแพทย์สงวนก็ยังทำการวิจัยความเป็นไปได้ต่อไป นายแพทย์สงวนพิมพ์สมุดปกเหลืองขึ้นมาเล่มหนึ่ง สรุปความถึงระบบหลักประกันสุขภาพถ้วนหน้าทั้งหลักการความเป็นมาและโอกาสความเป็นไปได้ในการดำเนินการ ซึ่งจะใช้งบประมาณแค่ราว 30,000 ล้านบาทในขณะนั้น นายแพทย์สงวนใช้หนังสือปกเหลืองเดินสายพูดคุยกับพรรคการเมืองในช่วงก่อนการเลือกตั้ง พ.ศ. 2544 อย่างไรก็ตาม ในบรรดาพรรคการเมืองทั้งหมด มีเพียงพรรคไทยรักไทยที่มองว่ามีความเป็นไปได้ รัฐบาลพรรคไทยรักไทยนำไปใช้เป็นนโยบายที่เรียกว่า "30 บาทรักษาทุกโรค" และแต่งตั้งนายแพทย์สงวนเป็นเลขาธิการสำนักงานหลักประกันสุขภาพแห่งชาติ (สปสช.) คนแรก
นโยบายจริง

รัฐบาลของนายกรัฐมนตรีทักษิณ ชินวัตร เลือกใช้แนวทางการจัดหลักประกันสุขภาพถ้วนหน้าเพื่อให้สวัสดิการและหลักประกันสุขภาพที่มีอยู่ครอบคลุมประชากรทั้งหมดของประเทศผ่าน "นโยบายโครงการหลักประกันสุขภาพถ้วนหน้า 30 บาทรักษาทุกโรค" ซึ่งสามารถดำเนินการได้ทั่วประเทศในปี พ.ศ. 2545 โดยมีวัตถุประสงค์หลัก เพื่อให้ประชาชนไทยทุกคนได้รับบริการสาธารณสุขที่ได้มาตรฐานและผู้ยากไร้มีสิทธิได้รับการรักษาพยาบาลจากสถานบริการของรัฐโดยไม่เสียค่าใช้จ่าย
จุดเน้นเป้าหมายคือ "รากหญ้า" โดยไม่มีการเลือกปฏิบัติ ด้านการรักษาสุขภาพ ถือว่าเป็นหน้าที่ของรัฐที่จะต้องดูแลประชาชนชาวไทย เมื่อนายแพทย์สงวนนำโครงการนี้ไปเสนอนายกรัฐมนตรีทักษิณ ชินวัตร ก็ได้รับการตอบรับ จนกลายมาเป็นนโยบายประชานิยมของพรรคไทยรักไทยในเวลานั้น จนกลายเป็นนโยบาย 30 บาท รักษาทุกโรค ในเวลาต่อมาเรียกขานกันในนาม "บัตรทอง" เพราะไม่ต้องจ่ายเงินแม้แต่บาทเดียว บัตรทองเริ่มต้นตั้งที่งบประมาณจากรัฐจ่ายค่าเบี้ยประกันสังคมให้กับประชาชน แรกเริ่มมีงบประมาณให้หัวละ 1,250 บาท โดยไปขึ้นทะเบียนต่อกับโรงพยาบาลในเขตที่ตนอาศัยอยู่แล้ว เมื่อเจ็บป่วยก็เข้ารักษาตามที่ลงทะเบียนไว้ โรงพยาบาลก็ได้เงินส่วนนี้ไปเฉลี่ยรักษาคนที่ป่วยลักษณะคล้ายกับการประกันสุขภาพ โดย สปสช.ให้ความรู้เกี่ยวกับหลักประกันสุขภาพเอาไว้ว่า คนไทยทุกคนมีสิทธิได้รับบริการสาธารณสุขที่มีมาตรฐานและมีประสิทธิภาพ ตาม พ.ร.บ.หลักประกันสุขภาพแห่งชาติ พ.ศ. 2545  โดยมีสำนักงานหลักประกันสุขภาพแห่งชาติ ทำหน้าที่จัดบริการสาธารณสุขให้แก่บุคคลที่ไม่มีสิทธิสวัสดิการรักษาพยาบาลจากกฎหมายประกันสังคมหรือสิทธิสวัสดิการรักษาพยาบาลของข้าราชการ/รัฐวิสาหกิจ หรือหน่วยงานของรัฐอื่นๆ ภายใต้การควบคุมดูแลของคณะกรรมการหลักประกันสุขภาพแห่งชาติ ซึ่งมีชื่อ เรียกอย่างเป็นทางการว่า "สิทธิหลักประกันสุขภาพ" หรือที่เคยรู้จักกันในนาม สิทธิ 30 บาทหรือสิทธิบัตรทอง เพื่อเข้าถึงบริการสาธารณสุขที่มีมาตรฐานอย่างทั่วถึง ตั้งแต่ การสร้างเสริมสุขภาพ การป้องกันโรค การรักษาพยาบาล และการฟื้นฟูสมรรถภาพที่จำเป็นต่อสุขภาพ และการดำรงชีวิต
ผู้มีสิทธิหลักประกันสุขภาพคือคนไทยทุกคนที่มีเลขประจำตัวประชาชน 13 หลัก และไม่มีสิทธิสวัสดิการรักษาพยาบาลตามกฎหมายประกันสังคมหรือสิทธิสวัสดิการรักษาพยาบาลของข้าราชการ/พนักงานรัฐวิสาหกิจ หรือสวัสดิการรักษาพยาบาลอย่างอื่นที่รัฐจัดให้
นอกจากนี้การสร้างหลักประกันสุขภาพถ้วนหน้าผ้านโครงการ 30 บาท ฯ ทำให้ประเทศไทยกลายเป็นประเทศกำลังพัฒนาไม่กี่ประเทศ เช่น ตุรกี เกาหลีใต้ และเม็กซิโก ที่สามารถจัดให้มีสวัสดิการและหลักประกันสุขภาพแก่ประชาชนทุกคนในประเทศ และแซงหน้าประเทศอุตสาหกรรมบางประเทศ เช่น สหรัฐอเมริกา ซึ่งแม้จะมีความพยายามมาตั้งแต่กลางทศวรรษ 2470 ในช่วงภาวะเศรษฐกิจตกต่ำครั้งใหญ่ (The Great Depression) แต่จนถึงปัจจุบัน รัฐบาลสหรัฐอเมริกา ก็ยังไม่สามารถจัดหลักประกันสุขภาพที่ครอบคลุมประชากรทั้งหมดได้
ข้อวิจารณ์

โครงการ 30 บาทรักษาทุกโรค เพิ่มภาระงานแก่ลูกจ้างสาธารณสุข จนทำให้แพทย์จำนวนมากลาออก การบริการเป็นไปได้อย่างล่าช้าและด้อยประสิทธิภาพลง โดยในช่วงต้นของโครงการนั้น พรรคประชาธิปัตย์ ได้ออกมาต่อต้านโครงการนี้ โดยเรียกว่า 30 บาทตายทุกโรค
นอกจากนี้ โครงการดังกล่าวทำให้รายได้ของอุตสาหกรรมโรงพยาบาลลดลง โรงพยาบาลหลายแห่งต้องหาแหล่งรายได้อื่นเพื่อมาชดเชยในส่วนที่ลดไป
โครงการยกระดับ

เมื่อวันที่ 7 ตุลาคม พ.ศ. 2566 เศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง มีคำสั่งแต่งตั้ง คณะกรรมการพัฒนาระบบสุขภาพแห่งชาติ ขึ้น เพื่อดำเนินโครงการยกระดับของโครงการ 30 บาทรักษาทุกโรค โดยมีองค์ประกอบดังนี้
| ลำดับที่ | ชื่อ | ตำแหน่งสำคัญ | ตำแหน่งในคณะกรรมการ |
| --- | --- | --- | --- |
| 1 | นายเศรษฐา ทวีสิน | นายกรัฐมนตรี และรัฐมนตรีว่าการกระทรวงการคลัง | ประธานกรรมการ |
| 2 | นายภูมิธรรม เวชยชัย | รองนายกรัฐมนตรี และรัฐมนตรีว่าการกระทรวงพาณิชย์ | รองประธานกรรมการ |
| 3 | นางสาวแพทองธาร ชินวัตร | หัวหน้าพรรคเพื่อไทย | รองประธานกรรมการ |
| 4 | นายสุทิน คลังแสง | รัฐมนตรีว่าการกระทรวงกลาโหม | กรรมการ |
| 5 | นางสาวศุภมาส อิศรภักดี | รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม | กรรมการ |
| 6 | นายประเสริฐ จันทรรวงทอง | รัฐมนตรีว่าการกระทรวงดิจิทัลเพื่อเศรษฐกิจและสังคม | กรรมการ |
| 7 | นายอนุทิน ชาญวีรกูล | รองนายกรัฐมนตรี และรัฐมนตรีว่าการกระทรวงมหาดไทย | กรรมการ |
| 8 | นายพิพัฒน์ รัชกิจประการ | รัฐมนตรีว่าการกระทรวงแรงงาน | กรรมการ |
| 9 | นพ.ชลน่าน ศรีแก้ว | รัฐมนตรีว่าการกระทรวงสาธารณสุข | กรรมการ |
| 10 | นายดนุชา พิชยนันท์ | เลขาธิการสภาพัฒนาการเศรษฐกิจและสังคมแห่งชาติ | กรรมการ |
| 11 | นายชัชชาติ สิทธิพันธุ์ | ผู้ว่าราชการกรุงเทพมหานคร | กรรมการ |
| 12 | ผศ.ทพ.สุชิต พูลทอง | นายกทันตแพทยสภา | กรรมการ |
| 13 | ศ.เกียรติคุณ พญ.สมศรี เผ่าสวัสดิ์ | นายกแพทยสภา | กรรมการ |
| 14 | ศ.กภ.ประวิตร เจนวรรธนะกุล | นายกสภากายภาพบำบัด | กรรมการ |
| 15 | รศ.สุจิตรา เหลืองอมรเลิศ | นายกสภาการพยาบาล | กรรมการ |
| 16 | ทนพ.สมชัย เจิดเสริมอนันต์ | นายกสภาเทคนิคการแพทย์ | กรรมการ |
| 17 | รศ.ภญ.จิราพร ลิ้มปานานนท์ | นายกสภาเภสัชกรรม | กรรมการ |
| 18 | นพ.เฉลิม หาญพาณิชย์ | นายกสมาคมโรงพยาบาลเอกชน | กรรมการ |
| 19 | นางสาวสารี อ๋องสมหวัง | เลขาธิการสำนักงานสภาองค์กรของผู้บริโภค | กรรมการ |
| 20 | นพ.สุรพงษ์ สืบวงศ์ลี | อดีตรองนายกรัฐมนตรี | กรรมการและเลขานุการ |
| 21 | นพ.โอภาส การย์กวินพงศ์ | ปลัดกระทรวงสาธารณสุข | กรรมการและผู้ช่วยเลขานุการ |
| 22 | นพ.จเด็จ ธรรมธัชอารี | เลขาธิการสำนักงานหลักประกันสุขภาพแห่งชาติ | กรรมการและผู้ช่วยเลขานุการ |
ต่อมาได้มีการจัดทำโครงการ 30 บาทรักษาทุกที่ ด้วยบัตรประชาชนใบเดียว ซึ่งเป็นหนึ่งในโครงการยกระดับของโครงการ 30 บาทรักษาทุกโรค เพื่อให้ประชาชนสามารถเข้ารับการรักษาโรคต่าง ๆ ในโรงพยาบาลในพื้นที่ที่กำหนดได้ทั้งหมด ซึ่งแบ่งเป็น 3 ระยะ ดังนี้
ระยะที่ 1 ใน 4 จังหวัด คือ จังหวัดร้อยเอ็ด จังหวัดแพร่ จังหวัดเพชรบุรี และจังหวัดนราธิวาส โดยเศรษฐา ทวีสิน นายกรัฐมนตรี เป็นประธานทำพิธีเปิดเมื่อวันที่ 7 มกราคม พ.ศ. 2567 ที่ลานหน้าหอชมเมืองร้อยเอ็ด ในจังหวัดร้อยเอ็ด และมีการเปิดระบบออนไลน์ไปยังอีก 3 จังหวัดที่เหลือ
ระยะที่ 2 ใน 8 จังหวัด คือ จังหวัดนครราชสีมา จังหวัดเพชรบูรณ์ จังหวัดนครสวรรค์ จังหวัดสิงห์บุรี จังหวัดสระแก้ว จังหวัดหนองบัวลำภู จังหวัดอำนาจเจริญ และจังหวัดพังงา โดยแพทองธาร ชินวัตร รองประธานกรรมการคณะกรรมการพัฒนาระบบสุขภาพแห่งชาติ และนายแพทย์ชลน่าน ศรีแก้ว รัฐมนตรีว่าการกระทรวงสาธารณสุขในขณะนั้น เป็นประธานทำพิธีเปิดเมื่อวันที่ 30 มีนาคม พ.ศ. 2567 ที่โคราช ชาติชาย ฮอลล์ และลิปตพัลลภ ฮอลล์ ภายในศูนย์กีฬาเฉลิมพระเกียรติ 80 พรรษา 5 ธันวาคม 2550 ในจังหวัดนครราชสีมา
ระยะที่ 3
แหล่งข้อมูลอื่น

สำนักงานหลักประกันสุขภาพแห่งชาติ เก็บถาวร 2008-12-24 ที่ เวย์แบ็กแมชชีน
พระราชบัญญัติหลักประกันสุขภาพแห่งชาติ พ.ศ. 2545
| ด ค กพรรคไทยรักไทย |
| --- | --- | --- |
| หัวหน้าพรรค |  ทักษิณ ชินวัตร  จาตุรนต์ ฉายแสง (รักษาการ)  |  |
| เลขาธิการพรรค |  ปุระชัย เปี่ยมสมบูรณ์  สุริยะ จึงรุ่งเรืองกิจ  วิเชษฐ์ เกษมทองศรี (รักษาการ)  |  |
| โฆษกพรรค |  กันตธีร์ ศุภมงคล  สุรนันทน์ เวชชาชีวะ  ศิธา ทิวารี  |  |
| นโยบายพรรค |  30 บาทรักษาทุกโรค  หนึ่งตำบล หนึ่งผลิตภัณฑ์  หนึ่งอำเภอหนึ่งทุน  โครงการบ้านเอื้ออาทร  |  |
| หัวข้อที่เกี่ยวข้อง |  บ้านเลขที่ 111  พรรคพลังประชาชน (พ.ศ. 2541)  พรรคเพื่อไทย  พรรคไทยรักษาชาติ  |  |
| ด ค กพรรคเพื่อไทย |
| --- | --- | --- |
| หัวหน้าพรรค |  บัณจงศักดิ์ วงศ์รัตนวรรณ  สุชาติ ธาดาธำรงเวช  ยงยุทธ วิชัยดิษฐ  วิโรจน์ เปาอินทร์ (รักษาการ)  จารุพงศ์ เรืองสุวรรณ  วิโรจน์ เปาอินทร์  ปลอดประสพ สุรัสวดี (รักษาการ)  สมพงษ์ อมรวิวัฒน์  ชลน่าน ศรีแก้ว  ชูศักดิ์ ศิรินิล (รักษาการ)  แพทองธาร ชินวัตร  |  |
| เลขาธิการพรรค |  โอฬาร กิจเลิศไพโรจน์  สุณีย์ เหลืองวิจิตร  สุพล ฟองงาม  จารุพงศ์ เรืองสุวรรณ  ภูมิธรรม เวชยชัย  อนุดิษฐ์ นาครทรรพ  ประเสริฐ จันทรรวงทอง  สรวงศ์ เทียนทอง  |  |
| โฆษกพรรค |  เจษฎา แรงสูงเนิน  ศักดา นพสิทธิ์  พร้อมพงศ์ นพฤทธิ์  ลดาวัลลิ์ วงศ์ศรีวงศ์  อนุสรณ์ เอี่ยมสะอาด  อรุณี กาสยานนท์ (1)  ธีรรัตน์ สำเร็จวาณิชย์  ลิณธิภรณ์ วริณวัชรโรจน์ (2)  ดนุพร ปุณณกันต์  |  |
| ผู้นำเลือกตั้ง |  ยิ่งลักษณ์ ชินวัตร  สุดารัตน์ เกยุราพันธุ์  แพทองธาร ชินวัตร  |  |
| นายกรัฐมนตรีจากพรรค |  ยิ่งลักษณ์ ชินวัตร  เศรษฐา ทวีสิน  แพทองธาร ชินวัตร  |  |
| นโยบายพรรค |  โครงการรับจำนำข้าว  โครงการเติมเงินผ่านกระเป๋าเงินดิจิทัล 10,000 บาท  1 ครอบครัว 1 ซอฟต์พาวเวอร์  30 บาทรักษาทุกที่  |  |
| ดูเพิ่ม |  บ้านเลขที่ 111  พรรคไทยรักไทย  พรรคพลังประชาชน  พรรคไทยรักษาชาติ  ครอบครัวเพื่อไทย  |  |
สตาร์ วอร์ส: วิชันส์

| สตาร์ วอร์ส: วิชันส์ |
| --- | --- |
ประเภท:   โลดโผน-ผจญภัย  รวมเรื่องสั้น  บันเทิงคดีแนววิทยาศาสตร์  บันเทิงคดีแนวอวกาศ 
เค้าโครงจาก: สตาร์ วอร์ส โดย จอร์จ ลูคัส
ประเทศแหล่งกำเนิด:   สหรัฐ  ญี่ปุ่น 
ภาษาต้นฉบับ:   ญี่ปุ่น  อังกฤษ 
การผลิต
ผู้อำนวยการผลิต:   Jacqui Lopez  James Waugh  Josh Rimes  Justin Leach 
ผู้อำนวยการสร้าง: คานาโกะ ชิราซากิ
บริษัทผู้ผลิต:   ลูคัสฟิล์ม  ลูคัสฟิล์มแอนิเมชัน 
ออกอากาศ
เครือข่าย: ดิสนีย์+
ออกอากาศ: 22 กันยายน 2564 (2564-09-22)
สตาร์ วอร์ส: วิชันส์ (อังกฤษ: Star Wars: Visions; ญี่ปุ่น: スター・ウォーズ：ビジョンズ; โรมาจิ: Sutā Wōzu: Bijonzu) เป็นซีรีส์อนิเมะรวมเรื่องสั้นของญี่ปุ่น-อเมริกาที่สร้างสำหรับบริการวีดิทัศน์ตามคำขอดิสนีย์+ ผลิตโดยลูคัสฟิล์มแอนิเมชั่น ซีรีส์ประกอบด้วยภาพยนตร์อนิเมะขนาดสั้น 9 เรื่องโดย 6 สตูดิโอแอนิเมชั่นของญี่ปุ่น ได้แก่ Kamikaze Douga, Twin Engine, Trigger, Kinema Citrus, Production I.G และ Science SARU แต่ละเรื่องเล่าเรื่องราวออริจินัลที่อิงจากจักรวาลของเรื่อง สตาร์ วอร์ส เริ่มฉายเมื่อวันที่ 22 กันยายน พ.ศ. 2564
ตัวละครและนักพากย์

| ตัวละคร> ตัวละคร.The Duel | นักพากย์> ญี่ปุ่น.The Duel | นักพากย์> อังกฤษ.The Duel |
| --- | --- | --- |
| Ronin | Masaki Terasoma | Brian Tee |
| Bandit Leader | Akeno Watanabe | Lucy Liu |
| Village Chief | Yūko Sanpei | Jaden Waldman |
Tatooine Rhapsody
| Jay | Hiroyuki Yoshino | Joseph Gordon-Levitt |
| Geezer | Kōsuke Gotō | Bobby Moynihan |
| Boba Fett | Akio Kaneda | Temuera Morrison |
| K-344 | Masayo Fujita | Shelby Young |
| Lan | Anri Katsu | Marc Thompson |
The Twins
| Karre | Junya Enoki | Neil Patrick Harris |
| Am | Ryoko Shiraishi | Alison Brie |
| B-20N | Tokuyoshi Kawashima | Jonathan Lipow |
The Village Bride
| F | Asami Seto | Karen Fukuhara |
| Haru | Megumi Han | Nichole Sakura |
| Asu | Yuma Uchida | Christopher Sean |
| Valco | Takaya Kamikawa | Cary-Hiroyuki Tagawa |
| Izuma | Yoshimitsu Shimoyama | Andrew Kishino |
| Saku | Mariya Ise | Stephanie Sheh |
The Ninth Jedi
| Kara | Chinatsu Akasaki | Kimiko Glenn |
| Juro | Tetsuo Kanao | Andrew Kishino |
| Zhima | Shin-ichiro Miki | Simu Liu |
| Ethan | Hiromu Mineta | Masi Oka |
| Roden | Kazuya Nakai | Greg Chun |
| Narrator | Akio Ōtsuka | Neil Kaplan |
| Hen Jin | Daisuke Hirakawa | Michael Sinterniklaas |
T0-B1
| T0-B1 | Masako Nozawa | Jaden Waldman |
| Mitaka | Tsutomu Isobe | Kyle Chandler |
The Elder
| Tajin | Takaya Hashi | David Harbour |
| The Elder | Kenichi Ogata | James Hong |
| Dan | Yuichi Nakamura | Jordan Fisher |
Lop & Ochō
| Lop | Seiran Kobayashi | Anna Cathcart |
| Ocho | Risa Shimizu | Hiromi Dames |
| Yasaburo | Tadahisa Fujimura | Paul Nakauchi |
| Imperial Officer | Taisuke Nakano | Kyle McCarley |
Akakiri
| Tsubaki | Yū Miyazaki | Henry Golding |
| Misa | Lynn | Jamie Chung |
| Senshuu | Chō | George Takei |
| Kamahachi | Wataru Takagi | Keone Young |
| Masago | Yukari Nozawa | Lorraine Toussaint |
แหล่งข้อมูลอื่น

สตาร์ วอร์ส: วิชันส์ ที่อินเทอร์เน็ตมูวีเดตาเบส
| ด ค กไซเอินซ์ซารุ |
| --- | --- |
ซีรีส์โทรทัศน์:  Adventure Time: Food Chain (พ.ศ. 2557)  Super Shiro (พ.ศ. 2562–2563)  ชมรมอนิเมะฉัน ใครอย่าแตะ! (พ.ศ. 2563)  ยูเรย์ เดกโค (พ.ศ. 2565)  ดันดาดัน (พ.ศ. 2567)  ซันดะ (TBA) 
ออริจนอลเน็ตแอนิเมชัน:  เดวิลแมน ครายเบบี้ (พ.ศ. 2561)  ญี่ปุ่นวิปโยค (พ.ศ. 2563)  ตำนานตระกูลไทระ (พ.ศ. 2564)  วันร้อนตับแลบ รีโมตแอร์ ไทม์แมชชีนบลูส์ (พ.ศ. 2565) 
ภาพยนตร์:  คืนพิสดาร ศาลเจ้า สาวผมดำ (พ.ศ. 2560)  Lu over the Wall (พ.ศ. 2560)  คำสัญญา..ปาฏิหาริย์รัก 2 โลก (พ.ศ. 2562)  ญี่ปุ่นวิปโยค รูปแบบฉายโรงภาพยนตร์ (พ.ศ. 2563)  สตาร์ วอร์ส: วิชันส์ - อากะคิริ (ภาพยนตร์สั้น) (พ.ศ. 2564)  สตาร์ วอร์ส: วิชันส์ - ทีโอบีวัน (ภาพยนตร์สั้น) (พ.ศ. 2564)  อินุโอ (พ.ศ. 2564) 
 หมวดหมู่
บริติช เรล คลาส 158

บริติช เรล คลาส 158
ภายในรถ
บริติช เรล คลาส 158 เอ็กซ์เพรส สปรินเทอร์ เป็นรถดีเซลรางของประเทศอังกฤษ สร้างระหว่างปี ค.ศ. 1989 ถึง ค.ศ. 1992 โดยบริษัท เบรล ซึ่งคลาสนี้ เป็นคลาสต้นแบบของบริติช เรล คลาส 159
ลักษณะทั่วไป

ประเภท : รถดีเซลรางปรับอากาศ (Air Conditioner Diesel multiple unit)
เครื่องยนต์  : Cummins NTA 855-R3
กำลังขับเคลื่อน : 400 แรงม้า ที่ 2,100 รอบต่อนาที
ระบบขับเคลื่อน : ใช้เครื่องถ่ายทอดกำลังแบบไฮดรอลิค (Hydraulic Torque Converter) Voith T221R2 ควบคุมโดยอัตโนมัติ พร้อมวงจรเปลี่ยนทิศทางการขับภายในตัว
ความเร็วสูงสุด : 160 กิโลเมตรต่อชั่วโมง
น้ำหนักตัวรถ :
มีห้องขับ : 37.090 ตัน (น้ำหนักรถเปล่า) 38.906 ตัน (น้ำหนักขณะทำขบวน)
ไม่มีห้องขับ : 35.960 ตัน (น้ำหนักรถเปล่า) 37.8 ตัน (น้ำหนักขณะทำขบวน)
น้ำหนักกดเพลา : 12 ตัน
ระบบปรับอากาศ : Westinghouse RA102
ประตูขึ้น-ลงรถ : เป็นแบบเปิดเองด้วยมือทั้งหมด ทั้งของห้องโดยสารและห้องขับ
ประตูกั้นภายในรถ : เป็นประตูแบบเลื่อนอัตโนมัติ แยกเป็นสองบาน ซ้าย-ขวา ใช้ปุ่มกดเปิด-ปิด
เบาะนั่ง : เบาะนวม ชุดละ 2 ที่นั่ง สามารถปรับเอนได้ มีถาดวางอาหารหลังเบาะ สามารถหมุนกลับด้านเบาะได้ ตามทิศทางที่รถวิ่ง
จำนวนที่นั่ง : 45-68 ที่นั่งต่อคัน
ผู้ผลิต : บริติชเรลเอ็นจิเนียร์ริ่งลิมิเต็ด (British Rail Engineering Limited : BREL) ประเทศอังกฤษ
ในประเทศไทย

บทความหลัก: สปรินเทอร์ในประเทศไทย
รายละเอียดของแต่ละรุ่น

| คลาส | ดำเนินการ | จำนวนคัน | ปีที่สร้าง | จำนวนคันต่อขบวน | หมายเลข | หมายเหตุ |
| --- | --- | --- | --- | --- | --- | --- |
| คลาส 158/0 | Arriva Trains Wales | 24 | 1989–1992 | 2 | 158818 - 158841 |  |
| คลาส 158/0 | East Midlands Trains | 25 | 1989–1992 | 2 | 158770/773/774/777/780/783/785/788/799 158806/810/812/813/846/847/852/854/856-858/862-866 |  |
| คลาส 158/0 | First Great Western | 2 | 1989–1992 | 2 | 158763/766 |  |
| คลาส 158/0 | First Great Western | 1 | 1989–1992 | 3 | 158798 |  |
| คลาส 158/0 | First ScotRail | 48 | 1989–1992 | 2 | 158701- 158736, 158738 - 158741, 158782/786/789 158867 - 158871 |  |
| คลาส 158/0 | South West Trains | 11 | 1989–1992 | 2 | 158880 - 158890 |  |
| คลาส 158/0 | Northern Rail | 25 | 1989–1992 | 2 | 158784/787/790-797 158815-817/842-845/848-851/853/855/859-861/872 |  |
| คลาส 158/0 | Northern Rail | 8 | 1989–1992 | 3 | 158752 - 158759 |  |
| คลาส 158/9 | Northern Rail | 10 | 1989–1992 | 2 | 158901 - 158910 | สร้างเฉพาะ West Yorkshire PTE |
| คลาส 158/9 | First Great Western | 12^ | 1989–1992 | 3 | 158950 - 158961 | Modified from Class 158/0 |
| คลาส 158/T | การรถไฟแห่งประเทศไทย | 6 | 1989–1992 | 3 | 2501 - 2512 2113 - 2120 (คันกลาง) | สร้างให้พอดีกับรางมีเตอร์เกจ |
^ Reformed from 18 x 2 carriage trains.
รถหมายเลข 2509
บริติช เรล คลาส 360

| บริติช เรล คลาส 360 เดซิโร |
| --- | --- |
การรถไฟอีสต์มิดแลนส์ คลาส 360 ที่เคทเทอริ่ง ปี 2022
ภายในของเกรตเตอร์แองเกลีย คลาส 360/1
ประจำการ: 12 สิงหาคม 2003 – ปัจจุบัน
ผู้ผลิต: ซีเมนส์ โมบิลิตี้
ผลิตที่: เครเฟ็ลท์ ประเทศเยอรมนี
ตระกูล: เดซิโร
แทนที่: คลาส 222 คลาส 312
สายการผลิต: คลาส 360/1: 2002–2003 คลาส 360/2: 2004–2005
จำนวนที่ผลิต: 26 (21 × 360/1, 5 × 360/2)
จำนวนในประจำการ: 21
จำนวนที่ปลดระวาง: 2
รูปแบบการจัดขบวน: 4 ตู้ สำหรับคลาส 360/1: DMSO-PTSO-TSO-DMSO 5 ตู้ สำหรับคลาส 360/2: DMSO-PTSO-TSO-TSO-DMSO
หมายเลขตัวรถ: 360101–360121 360201–360205
ความจุผู้โดยสาร: 360/1: 280 ที่นั่ง (16 ชั้นหนึ่ง และ 264 ชั้นธรรมดา) 360/2: 333 ที่นั่ง
ผู้ให้บริการ: ปัจจุบัน: การรถไฟอีสต์มิดแลนส์ อดีต: First Great Eastern เกรตเตอร์แองเกลีย Heathrow Connect Heathrow Express National Express East Anglia TfL Rail
โรงซ่อมบำรุง: ปัจจุบัน: Cauldwell Walk (เบดฟอร์ด) อดีต: Ilford EMU (ลอนดอน) Old Oak Common (ลอนดอน)
คุณลักษณะ
วัสดุตัวถัง: อะลูมิเนียม
ความยาว: 20.34 m (66 ft 9 in)
ความกว้าง: 2.80 m (9 ft 2 in)
ความสูง: 3.95 m (13 ft 0 in)
จำนวนประตู: ประตูปลั๊กบานเลื่อนแบบ 2 บาน (2 ประตูต่อด้านต่อตู้)
ความเร็วสูงสุด: 360/1: 110 mph (177 km/h) 360/2: 100 mph (161 km/h)
น้ำหนัก: 360/1: 168 t (165 long ton; 185 short ton) 360/2: 203 t (200 long ton; 224 short ton)
กำลังขับเคลื่อน: 1,550 kW (2,080 hp) (ที่ล้อ)
ความเร่ง: 0.98 m/s2 (3.2 ft/s2)
ระบบจ่ายไฟฟ้า: 25 kV 50 Hz เหนือหัว
ตัวรับกระแสไฟ: แหนบรับไฟ
รูปแบบการจัดวางล้อ: 360/1: Bo′Bo′+2′2′+2′2′+Bo′Bo′ 360/2: Bo′Bo′+2′2′+2′2′+2′2′+Bo′Bo′
แคร่ล้อ: ซีเมนส์ SGP SF5000
ระบบเบรก: ลม, เบรกสร้างพลังงานคืน
ระบบความปลอดภัย: AWS TPWS ATP (เฉพาะ 360/2)
ชนิดขอพ่วง: เดลเนอร์ 12
สามารถทำขบวนร่วมกับ: ภายในคลาสย่อย
มาตรฐานทางกว้าง: 1,435 mm (4 ft 8 1⁄2 in) สแตนดาร์ดเกจ
หมายเหตุ
ที่มา: ยกเว้นระบุไว้เป็นอย่างอื่น
รถไฟฟ้าบริติช เรล คลาส 360  สร้างขึ้นโดยซีเมนส์ นำเข้าตั้งแต่ ค.ศ. 2002-2003 และ ค.ศ. 2004-2005 เป็นส่วนหนึ่งของตระกูลรถซีเมนส์ เดซิโร
ประเทศไทย ได้นำเข้าบริติช เรล คลาส 360 เพื่อนำมาใช้งานในเส้นทางรถไฟฟ้าแอร์พอร์ต เรล ลิงก์
รายละเอียดขบวนรถ

| คลาส | จำนวนคันต่อขบวน | จำนวนคันที่สร้าง | หมายเลข | ใช้งานใน | ปีที่สร้าง |
| --- | --- | --- | --- | --- | --- |
| คลาส 360/1 | 4 | 21 | 360101-360121 | เกรตเตอร์แองเกลีย | 2002–2003 |
| คลาส 360/2 | 5 | 4 | 360201-360204 | รถไฟฟ้าเชื่อมท่าอากาศยานลอนดอนฮีทโธรว์ | 2004–2005 |
| คลาส 360/2 | 5 | 1 | 360205 | รถไฟฟ้าเชื่อมท่าอากาศยานลอนดอนฮีทโธรว์ | 2004–2005 |
| คลาส 360 ประเทศไทย | 4 | 4 | 1012-1014-1013-1011 1022-1024-1023-1021 1032-1034-1033-1031 1042-1044-1043-1041 | รถไฟฟ้าแอร์พอร์ต เรล ลิงก์ สาย Express Line | 2007–2008 |
| คลาส 360 ประเทศไทย | 3 | 5 | 2012 - 2013 - 2011 2022 - 2023 - 2021 2032 - 2033 - 2031 2042 - 2043 - 2041 2052 - 2053 - 2051 | รถไฟฟ้าแอร์พอร์ต เรล ลิงก์ สาย City Line | 2007–2008 |
ระเบียงภาพ

บริติช เรล คลาส 360 ที่ใช้ในประเทศอังกฤษ
บริติช เรล คลาส 360 ที่ใช้ในประเทศไทย (รถไฟฟ้าแอร์พอร์ต เรล ลิงก์)
ภายในรถไฟฟ้าแอร์พอร์ต เรล ลิงก์
ดูเพิ่ม

รถไฟฟ้าแอร์พอร์ต เรล ลิงก์
ซีเมนส์ เดซิโร
แซ็ก เซเบอร์ จูเนียร์

| แซ็ก เซเบอร์ จูเนียร์ |
| --- | --- |

ชื่อเกิด: Luke James Uggles Eatwell
เกิด:  (1987-07-24) 24 กรกฎาคม ค.ศ. 1987 (37 ปี) Isle of Sheppey, England
ประวัติมวยปล้ำอาชีพ
ชื่อบนสังเวียน: Zack Sabre Jr.
ส่วนสูง: 6 ft 1 in (1.85 m)
น้ำหนัก: 211 lb (96 kg)
มาจาก: The Isle of Sheppey in Kent, England
ฝึกหัดโดย: Andre Baker Chris Hero Naomichi Marufuji Yoshinari Ogawa Jon Ryan
เปิดตัว: 20 เมษายน 2004
ลุค เจมส์ อั๊กเกิลส์ อีตเวลล์ (เกิด 24 กรกฎาคม 1987) เป็นที่รู้จักในชื่อบนสังเวียนของเขา แซ็ก เซเบอร์ จูเนียร์ (ญี่ปุ่น: ザック・セイルーJr., เฮปเบิร์น: Zakku Seibā Junia) และรูปแบบย่อ ZSJ เป็นนักมวยปล้ำอาชีพที่เกิดในอังกฤษ ซึ่งเซ็นสัญญาอยู่กับ New Japan Pro-Wrestling (NJPW) ใน NJPW เขาเป็นหัวหน้ากลุ่ม The Mighty Don't Kneel (TMDK) เป็นแชมป์โลกเฮวีเวต IWGP และเป็นแชมป์เวิลด์เทเลวิชัน NJPW คนแรก นอกจากนี้เขายังปรากฏตัวเป็นระยะสำหรับ All Elite Wrestling (AEW) และ Ring of Honor (ROH) ในเครือ
เซเบอร์เป็นอดีตแชมป์รุ่นจูเนียร์เฮฟวี่เวตของ NWA สหราชอาณาจักร และเป็นผลงานของโรงเรียนฝึกอบรม NWA UK Hammerlock เขาเริ่มฝึกกับ NWA UK Hammerlock เมื่ออายุ 14 ปี ภายใต้การแนะนำของ Jon Ryan และ Andre "Sledgehammer" Baker ต่อมาเขาได้ฝึกฝนใน Pro Wrestling Noah (NOAH) Dojo ภายใต้ Yoshinari Ogawa และ Naomichi Marufuji ในฐานะสมาชิกของบัญชีรายชื่อตั้งแต่ปี 2011 จนถึงเดือนพฤศจิกายน 2015 เขาเข้าร่วม Suzuki-gun ในปี 2016 หลังจากเอาชนะ Katsuyori Shibata ในนัดเปิดตัว NJPW สำหรับ RevPro British Heavyweight Championship ภายนอก NJPW เซเบอร์ได้ปล้ำให้กับ British Promotion Revolution Pro Wrestling (RevPro) ซึ่งมีส่วนสำคัญในความนิยมของเขาซึ่งเป็นส่วนหนึ่งของความร่วมมือของ NJPW กับการส่งเสริมการขาย นอกจากนี้เขายังปล้ำให้กับ Pro Wrestling Guerrilla (PWG), Progress Wrestling และ World Wrestling Network (WWNLive) รวมถึงแบรนด์ EVOLVE และ Full Impact Pro อีกด้วย
แม้ว่าเซเบอร์จะเป็นที่รู้จักจากการปล้ำเดี่ยวเป็นหลัก แต่เซเบอร์ก็เป็นนักมวยปล้ำแท็กทีมด้วย ในช่วงต้นอาชีพของเขา เขาสร้างชื่อให้กับตัวเองในฐานะส่วนหนึ่งของ Leaders of the New School ร่วมกับ Marty Scurll โดยคว้าแชมป์ IPW:UK Tag Team Championships สองครั้ง ต่อมาเขาจะคว้าแชมป์รายการเดียวกัน (ปัจจุบันเรียกว่า RPW Undisputed British Tag Team Championship) ร่วมกับมิโนรุ ซูซูกิ เพื่อนร่วมทีม Suzuki-gun ใน Pro Wrestling Noah เขาเป็นแชมป์แท็กทีม GHC Junior Heavyweight 2 สมัยร่วมกับ Yoshinari Ogawa และใน Westside Xtreme Wrestling เป็นแชมป์โลกแท็กทีม wXw ร่วมกับ Walter เซเบอร์ยังได้ก่อตั้งแท็กทีมร่วมกับ Taichi เพื่อนร่วมทีม Suzuki-gun คนอื่น ๆ ("Dangerous Tekkers") ซึ่งเป็นแชมป์แท็กทีม IWGP สามครั้ง; หลังจากการยุบกลุ่ม Suzuki-gun ทีมก็ยุบตามไปด้วย
สไตล์การปล้ำของเขาประกอบด้วยเทคนิคการเล่นมวยปล้ำที่ซับซ้อนและซับซ้อน การชก การชก (อันเนื่องมาจากความรักในปูโรเรสึ) ความเป็นนักกีฬา และการแสดงผาดโผน ผู้อ่านจดหมายข่าว Wrestling Observer โหวตให้เซเบอร์เป็นนักมวยปล้ำเทคนิคยอดเยี่ยมแห่งปีเป็นเวลาเจ็ดปีติดต่อกัน (2014–2020) และเขาได้รับการโหวตให้เป็นนักมวยปล้ำเทคนิคยอดเยี่ยมแห่งทศวรรษ (2010)